O’Gara verleng kontrak met Crusaders | Netwerk24
O’Gara verleng kontrak met Crusaders
14 Junie 2018 10:22
Die voormalige Ierse losskakel Ronan O’Gara het sy kontrak as hulpafrigter vir die Canterbury Crusaders tot aan die einde van die Superrugbyseisoen in 2019 verleng.
Ronan O’Gara / Foto: Getty Images
O’Gara het hom voor die begin van hierdie seisoen by die Crusaders aangesluit op ’n kontrak van ’n jaar nadat hy sy pos as assistent by die Franse klub Racing 92 verlaat het.
“Ek is verheug om my kontrak vir nog ’n seisoen te verleng,” sê die voormalige Britse en Ierse Leeu.
“Ek het nog altyd rugby in Nieu-Seeland bewonder en om die geleentheid te kry om saam met ’n span soos die Crusaders te werk, is ’n fantastiese ervaring.”
Die verdedigende kampioene is met 54 punte gemaklik boaan die Superrugby-punteleer.
Die span, sonder sy All Blacks, pak die Franse Barbarians Vrydag in Christchurch.
Meer oor: Crusaders | Superrugby
O’Gara dalk binnekort by Engelse